alexandrainst/scandi-wiki huggingface dataset:
Miralem Sulejmani

Miralem Sulejmani (serbisk: Миралем Сулејмани) (født 5. desember 1988) er en serbisk fotballspiller som spiller for den sveitsiske klubben BSC Young Boys. Han har tidligere spilt for Partizan, Heerenveen, Ajax og Benfica.

West Ham United forsøkte å hente Sulejmani fra Ajax på utlån august 2010, men Sulejmani fikk ikke innvilget arbeidstillatelse.

Sulejmani kom til Ajax sommeren 2008 fra SC Heerenveen med pris på €16,25 millioner, som fortsatt er overgangsrekord for Eredivisie. Han skrev under på en kontrakt med klubben som varer ut juni 2013. I 2007/2008-sesongen skårte Sulejmani 15 mål på 26 kamper for SC Heerenveen.

I 2013 gikk han til Benfica hvor han var med å vant 5 titler på 2 år.

Landslagsspill 
Sulejmani står (pr. mai 2010) notert med seks kamper for . Han fikk sin landslagsdebut den 6. februar 2008 i en vennskapskamp mot .

Referanser

Eksterne lenker 
 

Serbiske fotballspillere
Fotballspillere for FK Partizan
Fotballspillere for SC Heerenveen
Fotballspillere for AFC Ajax
Personer fra Beograd
Fødsler i 1988
Heimdalsgata 26

Heimdalsgata 26 er en bygård i Heimdalsgata på Tøyen i Oslo. Den er kjent som et kunstnerhjem ettersom forfatteren Rudolf Nilsen bodde her en periode i barndommen.

Gården ble tegnet av Matheus Mosgaard og oppført i 1895–98. Bygget har 5 etasjer og 10 oppganger, og inneholdt opprinnelig 105 ettroms leiligheter. Siden er leilighetene oppgradert og antallet redusert til 56. Gården er i dag et borettslag.

Rudolf Nilsen flyttet hit sammen med foreldrene i 1909, da han var 8 år gammel. Foreldrene flyttet fra hverandre ett års tid senere, og Rudolf fulgte med moren til hennes foreldre, og senere til Lakkegata. 

Huset er skildret i Nilsens dikt «Nr 13».

Referanser

Litteratur og andre kilder 
 Hilde Diesen. Dikterhus. Tell forlag, 1994 (''bokhylla.no – fulltekst)
 NRK Gull Lydopptak av diktet «Nr 13»
 Oslo kommune, Utdanningsetaten. Erik Oluf Melvold: Rudolf Nilsen og "Nr. 13"
 Oslo kommune, Byarkivet Rudolf Nilsen i Byarkivet

Norske kunstnerhjem
Kultur i Oslo
Boligbygninger i Oslo
Tøyen (Oslo)
Byggverk fullført i 1895
Johanne Dybwad (alpinist)

Johanne Dybwad (født 22. oktober 1918 i Oslo, død 27. januar 2011) var en norsk alpinist. Hun representerte Idrettslaget Heming. 

Dybwad fikk  syvendeplass i apine grener under Vinter-OL 1936 i kombinasjonen. 

Johanne var søster til alpinist og skuespiller Stella Dybwad (1920–1975).
Deres mor var Stella Boye Semb (1892–1981) som var søster til kirurgen Carl Boye Semb.
Deres far var Niels Juell Dybwad (1892–1972) som ledet Nordisk Skibsrederforening 1935–1960, han var sønn av skuespilleren Johanne Dybwad (1867–1950) og forlegger Vilhelm Dybwad (1863–1950).
Johanne ble selv i 1939 gift med marineadvokat Peder (Per) Gram (1910–1984) som etterfulgte sin svigerfar som leder av Nordisk Skibsrederforening 1960–1978.  Johanne Dybwad brukte navnet Hannemor Gram for å ikke forveksles med sin bestemor.

Referanser

Kilder 
 Aftenposten Morgen 1.2.11 s. 22, samt kulturbilag s.15

Eksterne lenker 
 

Norske alpinister
Deltakere for Norge under Vinter-OL 1936
Alpinister under Vinter-OL 1936
Personer fra Oslo
Nanna Egedius

Nanna Margrethe Egedius Jacobsen (født 14. mai 1913 i Oslo, død 21. april 1986 i Oslo) var en norsk kunstløper. Hun representerte Oslo Idrettslag.

Egedius vant fem strake NM i kunstløp, Singel for damer fra 1932 til 1936. Hun deltok i VM i kunstløp 1931 med syvendeplass, VM i kunstløp 1933 med syvendeplass, VM i kunstløp 1934 med åttendeplass og i VM i kunstløp 1935 med nok en syvendeplass. Egedius deltok under vinter-OL for Norge i 1936 i Garmisch-Partenkirchen der hun ikke fullførte i Singel, damer. Ved siden av kunstløpkarrieren konkurrerte hun også i svømming og var en god tennisspiller.

Eksterne lenker 
 

Norske kunstløpere
Norgesmestere i kunstløp
Deltakere for Norge under Vinter-OL 1936
Kunstløpere under Vinter-OL 1936
Kunstløpere for Oslo Idrettslag
Personer fra Oslo
Artikler i skøytesportprosjektet
Fødsler i 1913
Dødsfall i 1986
Svein Erik Dahl

Svein Erik Dahl (født 26. juli 1947 i Flornes i Stjørdal) er en norsk fotograf, bosatt i Oslo.

Dahl er utdannet cand. psychol ved Universitetet i Oslo, der han også var medlem i Studentenes Fotoklubb. På 1970-tallet var han aktiv i Fotogruppe 72, og var i 1976 en av fotografene som opprettet bildebyrået Samfoto. Han har siden arbeidet i Samfoto.

Bibliografi 
 Nino og Sirkuskongen (sammen med Eivind Skeie), Scanbok / Hjemmets Bokforlag (1992) ISBN 82-590-1023-2

Utstillinger 
 1992 GlaCafe, Arendal.
 1992 Robert Foto, Bergen.
 1997 Hegra Stasjon, Trøndelag.

Referanser 
<div class="references-small">

Norske fotografer
Fødsler i 1947
Torsten Hägerstrand

Torsten Hägerstrand (født 11. oktober 1916 i Kronobergs län, død 3. mai 2004 i Lund) var en svensk geograf. Han var professor i kulturgeografi ved Lunds universitet.

Hägerstrand ble kjent for sin forskning om geografisk diffusjonsteori for innovasjon og lanserte i på begynnelsen av 1970-tallet tidsgeografi som forskningsemne. Avhandlingen ved Lunds universitet "Innovationsförloppet ur korologisk synpunkt" (1953) regnes som et klassisk verk blant geografer. Hägerstrand begynte tidig å anvende datamaskiner og georefererte data og var med på å legge grunnlage for teknologien som senere ble kjent som geografiske informasjonssystem – GIS. Hägerstrand er utvilsomt regnet som Sveriges internasjonalt mest kjente kulturgeograf.

Hägerstrand introduserte også en ny form av visualiseringsteknikk for rom-tid-informasjon (eng: Spatio-Temporal Information) – såkalte rom-tid-kuber og rom-tid-prismer.

I 1997 ble han kreert til æresdoktor ved Norges teknisk-naturvitenskapelige universitet (NTNU).

Referanser

Eksterne lenker 
 Torsten Hägerstrand: Time Geography. By John Corbett 

Svenske professorer
Geografer
Æresdoktorer ved NTNU
Medlemmer av Kungliga Ingenjörsvetenskapsakademien
Personer fra Alvesta kommun
Fødsler i 1916
Dødsfall i 2004
Inger Nordal

Inger Nordal (født 11. august 1944 i Oslo) er en norsk professor i botanikk ved Universitetet i Oslo. Hun er i Norge kjent for å være en sterk kritiker av sosiobiologi og evolusjonspsykologi, spesielt med tanke på forskjeller mellom kjønn.

Akademisk karriere 
Nordals hovedfag (cand.real.) handlet om embryologi innen grupper i den daværende liljefamilien. Nordal ble amanuensis i botanikk i 1974. Hun avla doktorgraden  ved Universitetet i Uppsala i 1977 for graden Fil.dr. Doktorgradsarbeidet handlet om det som skulle bli Nordals viktigste forskningsområde, taksonomi innenfor liljefamilien s.l. i Afrika.  I 1987 fikk hun den nåværende stillingen som professor i botanikk ved Biologisk Institutt på Universitetet i Oslo. Inger Nordal har bidratt til å skrive florabøker for flere østafrikanske land, bla. Etiopia og Zimbabwe. Hun har veiledet mange studenter, både norske og afrikanske, til hovedfag/mastergrad og doktorgrader innenfor afrikansk taksonomi, men også innenfor økologiske tema i nordiske områder med hovedfokus på arktisk-alpine problemstillinger.

Kritikk av sosiobiologi 
I et intervju med forskningsmagasinet Apollo i 2003 uttalte Nordal at det er «en kjempestor forskjell på mennesker og alle andre dyr. Alle andre dyr fødes med mye mer modne hjerner, mer instinkter. Mennesket fødes med en tilnærmet ”tom” hjerne. Vi vet ikke om hjernen til guttebabyer og jentebabyer er forskjellige eller har ulikt potensial.» I det samme intervjuet ble denne tabula rasa-påstanden raskt avvist av zoologen Iver Mysterud. I forlengelsen av dette har hun også vært en sterk kritiker av TV-programmet Hjernevask. 8. april 2010 uttalte hun at «'Hjernevask' misbruker biologien ved at Eia benytter seg av biologiske argumenter som ikke er holdbare når man kun utfører eksperimenter på dyr og ikke mennesker.»

Bibliografi

Referanser

Eksterne lenker  
 Hjemmeside ved biologisk institutt

Norske biologiprofessorer
Norske botanikkprofessorer
Norske botanikere
Professorer ved Universitetet i Oslo
Medlemmer av Det Norske Videnskaps-Akademi
Norske leksikografer
Noviktunnelen

Noviktunnelen er en veitunnel på fylkesvei 475 i Gildeskål kommune i Nordland. Tunnelen går mellom Oterstranda og Novika. Den er 1128 meter lang, 3,9 meter høy og kun 3 meter bred.

Se også 
Storvikskartunnelen
Veitunneler i Norge

Referanser

Eksterne lenker
 Noviktunnelen på Google StreetView

Veitunneler i Gildeskål
Introduksjonsår ikke oppgitt
Kåre Elgmork

Kåre Elgmork (født 7. desember 1924 i Hønefoss, død 19. november 2011) var en norsk zoolog.

Han tok doktorgrad i 1959, var dosent fra 1964 til 1984 og ble professor i zoologi i 1985 ved Universitetet i Oslo. Hans fagfelt var opprinnelig ferskvannsøkologi, men han var kanskje mest kjent for sine mangeårige studier av bjørn i Norge med feltstudier i Vassfaret.

Elgmork var engasjert i naturvern. Han var ridder av St. Olavs Orden.

Bibliografi  

 1999 Bjørnens liv ISBN 82-993810-3-7
 2001 Bjørn og ulv på Østlandet de siste 250 år I Årbok / Det norske videnskaps-akademi 1997 (2001)
 1979 Bjørn i naturen 
 1994 Aper – mennesker, slektskap og utvikling (2. utg) 
 2001 Menneskets opprinnelse  ISBN 82-90425-44-9

Norske biologiprofessorer
Professorer ved Universitetet i Oslo
Medlemmer av Det Norske Videnskaps-Akademi
Personer fra Ringerike kommune
Jack Nielsen (tennisspiller)

Jack Fridtjof Charles Hücke Coucheron Nobel Nielsen (født 3. august 1896 i Egersund, død 9. januar 1981 i Oslo) var en norsk tennisspiller. Han representerte Idrettsforeningen Ready. 

Nielsen vant NM i tennis, singel for herrer utendørs seks ganger. Første gang i 1919 og så fem strake seiere i årene  1921–1925. Han deltok under sommer-OL for Norge i 1920 i Antwerpen med 17.-plass i singel, og 5.-plass i dobbel sammen med Conrad Langaard, og i 1924 i Paris med en ny 17.-plass i singel, 16.-plass i dobbel sammen med Langaard og 9.-plass i mixed dobbel sammen med Molla Bjurstedt Mallory. Nielsen ble kjent for å ha innført slaget half volley i norsk tennis. Han er far til alpinisten Jack Nielsen.

Referanser

Eksterne lenker 
 

Norske tennisspillere
Kongepokalvinnere i tennis
Deltakere for Norge under Sommer-OL 1920
Tennisspillere under Sommer-OL 1920
Deltakere for Norge under Sommer-OL 1924
Tennisspillere under Sommer-OL 1924
Personer fra Eigersund kommune
Eilert Dahl

Eilert Manngaard Dahl (født 15. september 1919 i Spydeberg, død 3. november 2004 i Hønefoss) var en norsk kombinertløper og langrennsløper. Han representerte Fossekallen Idrettsforening.

Dahl var med på laget som tok bronse i 4x10 km stafett i VM på Ski i 1950 i Lake Placid. Han deltok i vinter-OL for Norge i 1948 i St. Moritz med sjetteplass i kombinert og 27.-plass på 18 km.

Eilert Dahl ble født i Spydeberg i Østfold, men døpt i Oslo noen uker senere. Familien flyttet etter hvert til Hønefoss, hvor faren jobbet som veksthusgartner. Dahls nasjonale gjennombrudd kom i 1946, da han ble nummer to i NM i nordisk kombinert. Ved OL i 1948, på en svart dag for det norske kombinertlaget, var Dahl den best plasserte med en sjetteplass. I 1949 ble han nummer to i Lahti, Finland, og i 1950 vant han sin andre nasjonale mesterskapsmedalje, igjen med en andreplass. Han avsluttet skikarrieren etter 1953-sesongen og tok over etter faren som veksthusgartner. Eilert Dahl døde i 2004, 85 år gammel.

Eksterne lenker 
 

Norske kombinertløpere
Norske langrennsløpere
Deltakere for Norge under Vinter-OL 1948
Kombinertløpere under Vinter-OL 1948
Langrennsløpere under Vinter-OL 1948
Sport i Ringerike
Personer fra Oslo
Personer fra Ringerike kommune
Kongepokalvinnere i skiidrett
Fødsler i 1919
Dødsfall i 2004
Marit Øiseth

Marit Hemstad Øiseth (født 29. desember 1928 i Nord-Odal, død 5. oktober 1971 i Nord-Odal) var en norsk langrennsløper. Hun representerte Mogutten Idrettslag.

Øiseth deltok i vinter-OL for Norge i 1952 i Oslo med 7.-plass på 10 km som resultat. 

Hun vant også NM-sølv i diskos i 1947.

Referanser

Eksterne lenker 
 

Fødsler i 1928
Dødsfall i 1971
Personer fra Nord-Odal kommune
Norske langrennsløpere
Norske diskoskastere
Deltakere for Norge under EM i friidrett 1946
Deltakere for Norge under Vinter-OL 1952
Langrennsløpere under Vinter-OL 1952
Per Gjelten

Per Gjelten (født 5. desember 1927 i Trondheim, død 25. januar 1991 i Trondheim) var en norsk kombinertløper og langrennsløper. Han representerte Sportsklubben Freidig til og med 1954-sesongen. Fra 1955 representerte han Slemmestad Idrettsforening.

Gjelten vant kombinert under NM på ski i 1952. Han deltok under vinter-OL for Norge i 1952 i Oslo med 5.-plass i kombinert og 20.-plass på 18 km. Han deltok også i VM på ski i 1954 i Falun med 4.-plass i kombinert.

Gjelten ble rangert som nummer 263 på listen over de 1000 beste idrettsutøverne i Trøndelag på avisa Nidaros sin kåring i 2020.

Medaljer i norske mesterskap

Referanser

Eksterne lenker 
 

Norske langrennsløpere
Norske kombinertløpere
Norgesmestere i kombinert
Deltakere for Norge under Vinter-OL 1952
Kombinertløpere under Vinter-OL 1952
Langrennsløpere under Vinter-OL 1952
Personer fra Trondheim kommune
Kongepokalvinnere i skiidrett
Fødsler i 1927
Dødsfall i 1991
Pyrzyce

Pyrzyce (tysk: Pyritz) er en by i det vestlige Polen, i det vestpommerske voivodskap. Pyrzyce ligger mellom Stargard Szczeciński og Schwedt. Befolkningen var på 12.688 innbyggere i 2006, og arealet er på 39 km².

Eksterne lenker 
 Pyrzyce online

Byer i det vestpommerske voivodskap
Holumskog

Holumskog er et byggefelt i helt sør i Nittedal, som grenser til Oslo.

På Holumskog ligger flere bedrifter, blant annet Expert og Würth. Det ligger også en skole der, og 2 barnehager, en privat og en offentlig.

Bosetninger i Nittedal
Diskord

Diskord er et band fra Oslo. Bandet ble startet i 1999. Musikken kan kategoriseres som doomy, progressiv/teknisk death metal. Bandet har gitt ut flere plater til internasjonal anerkjennelse, har turnert mye og spilt en rekke festivaler inkludert flere opptredener på Inferno Metal Festival og by:Larm i Oslo, Mono Goes Metal og Kill-Town i Danmark, Old Grave Fest i Bucuresti, Hole in the Sky i Bergen, Szczecin Extreme Festival i Polen, Asakusa Deathfest i Japan. Diskord støttet Nasum i Bologna og Possessed i Praha, Behemoth i Sør-Afrika, Johannesburg, turnerte med Dødheimsgard og Cryptic Brood i Europa.

Besetning 

Eyvind W. Axelsen – bassgitar/elektrisk kontrabass/vokal
Hans Jørgen Ersvik – trommer/vokal
Dmitry Sukhinin - gitar/vokal

Tidligere medlemmer 
Håvard Østli – gitar 2011 - 2014
Espen T. Hangård – gitar 2007 – 2011
Chris Myhre/Channard – gitar 1999 – 2007
Kvile – gitar 2001 – 2002

Diskografi
Demo 2001 – selvfinansiert, 2001
Aural Abjection – selvfinansiert, 2003
HDFH – Vendlus Records, 2005
Doomscapes – Edgerunner Music, 2007
Oslo We Rot – splitt med Obliteration, Execration og Lobotomized – Unborn Productions, 2010
 Dystopics – No Posers Please!, 2012
 Oscillations – Australopithecus Records (USA)/Hellthrasher Productions (Europa), 2014
Degenerations– Transcending Obscurity Records, 2021

Referanser 

Norske death metal-band
Band etablert i 1999
Holtan ungdomsskole

Holtan ungdomsskole er en ungdomsskole i Horten i Vestfold. Skolen er én av Horten kommunes tre ungdomsskoler, og har omtrent 400 elever. Skolen dekker skolekretsene til Granly, Sentrum og Nordskogen barneskoler.

Referanser

Skoler i Horten
Ungdomsskoler i Vestfold og Telemark
Utdanningsinstitusjoner etablert i 1971
Lillås skole

Lillås skole er en barneskole i Horten kommune og er en av kommunens syv barneskoler. Skolen har ca. 380 elever. Det er skolefritidsordning ved skolen.

Bygging av skolen ble påbegynt i februar 1959, etter tautrekking om hvor den skulle ligge. Diskusjonen begynte i 1953, og motargumentene mot at skolen skulle ved Lillås gård var mange. Lillås gård hadde drevet med geiter, og etter bygging av skolen ble en skulptur av Lillåsgeita plassert ut i skolegården. De tre symbolene Uret, Slekten og Ilden som pryder bygget ble foreslått av H. Krey-Thommesen, og etter en arkitektkonkurranse ble det bestemt at Gunnar Nortvedt skulle være arkitekt. Skolen ble  åpnet i august 1960.

Eksterne lenker 
 Horten kommune om Lillås skole

Barneskoler i Vestfold og Telemark
Skoler i Horten
Nordskogen skole (Horten)

Nordskogen skole er en barneskole i Horten kommune og er én av kommunens syv barneskoler. Skolen har ca. 310 elever. Det er skolefritidsordning ved skolen.

Eksterne lenker 
 Horten kommune om Nordskogen skole

Barneskoler i Vestfold og Telemark
Skoler i Horten
Sentrum skole (Horten)

Sentrum skole er en barneskole i Horten kommune og er en av kommunens syv barneskoler. Skolen har ca. 500 elever. Det er skolefritidsordning ved skolen.

Skolen ble opprettet som folkeskole i 1923. Bygningen ble totalrenovert og sto klar januar 2012, etter at skolen ble stengt på grunn av muggsopp i april 2008.

Referanser

Eksterne lenker 
 Horten kommune om Sentrum skole

Barneskoler i Vestfold og Telemark
Skoler i Horten
Utdanningsinstitusjoner etablert i 1923
Indrefjord Idrettslag

Indrefjord Idrettslag (stiftet 15. august 1938) er et idrettslag fra Hammerfest. Klubben driver med idretter som fotball, håndball, skiidrett og barneaktiviteter (idrettsskole).

Fotball
Indrefjord Idrettslags A-lag spiller i 4. divisjon avdeling Finnmark.

Indrefjord IL startet opp med seniorfotball i 2013 i 5.divsjon etter mange års fravær. Laget rykket direkte opp etter kun én sesong i 5. divisjon. første året i 4. divisjon (2014) kjempet laget helt i toppen, og havnet til slutt på en 3.-plass. 2015 sesongen endte laget midt på tabellen. 2016 sesongen ble laget nummer 4 i 4. divisjonen. 2017 sesongen: Laget havnet på siste plass i 4. divisjon FINMA-serien med 5 poeng på 22 kamper.

Sesongen 2021 vant de sin avdeling i 5. Divisjon avd Vest i Finnmark, og ble dermed seriemestere. Sesongen ble amputert da den ikke kom i gang før på høsten på grunn av Covid-19.

Tabell

A-lagstroppen 2021

Keepere 
 Jan Christian Hansen
 Jo Richard Hovden
Svein Arne Auno

Forsvar 
 Narin Chanchamras
 Per Øyvind Røbekk
 Borgar Pedersen
 Espen Olsen
 Eirik Morland
Truls Nergård
Joakim Tolk Solberg
Simon Olsen
Remi Dinesen Myrseth
Johannes Grim Okstad

Midtbane 
 Fredrik Olsen
 Sindre Rønquist
 Trond Laukli Johnsen
 Henrik Slettvoll
Marius Lyngen Nordtømme
Sondre Hustad Olsen
Joakim Nikolai Nilsen
Nikolai Johansen
Gregor Pedersen

Angrep 
 Glenn Sandvik
 Arian Ramadani
Amund Stabell

Eksterne lenker 
 Breidablikk Stadion - Nordic Stadiums
 https://web.archive.org/web/20101224074307/http://www.trenerweb.no/
 https://web.archive.org/web/20130826181255/http://indrefjord.no/

Tabellen 2021

Kamper og mål 

Idrettslag i Finnmark
Idrettslag etablert i 1938
Fotballag i Finnmark
Fotballag etablert i 1938
Sport i Hammerfest
Trondheim kommunale kulturskole

Trondheim kommunale kulturskole (TKK), som er dagens navn på skolen, ble opprettet i 1973 og var sammen med Trøndelag musikkonservatorium en videreføring av den privateide Trondhjems Musikskole som ble etablert allerede i 1911. 

I den første tiden ga skolen et tilbud kun i musikk og het Trondheim kommunale musikkskole (TKM). I 1998 ble tilbudet utvidet til andre kunstuttrykk og navnet ble endret til Trondheim kommunale musikk- og kulturskole (TKMK). Dette navnet ble beholdt til 2009, da dagens navn ble innført. Skolen har i dag over 4000 elevplasser og gir et bredspektret undervisningstilbud i musikk, visuelle kunstfag, teater, sirkus og dans. Skolen har et utstrakt samarbeid med skole- og utdanningsinstitusjoner i kommunen og med det frivillige og profesjonelle kulturlivet i Trondheim. Undervisningen foregår på 38 forskjellige skoler med hovedsete i byens kulturhus, Olavskvartalet. TKK arbeider målbevisst for å implementere den nasjonale rammeplan for kulturskolene.

Trondheim kommunale kulturskole har fått anerkjennelse nasjonalt og internasjonalt både for oppnådde faglige resultat og for de samarbeidsmodeller med skoleverket for øvrig og kulturlivet ellers som er utviklet. TKKs aktivitet er bygd på grunnidéen om at musikk- og kulturfag er like viktige som matematikk og språkfag.

Ideologi
Åpent opptak (tilpasset undervisning til alle interesserte, kvalitet i bredde og topp).
Integrert kulturskolemodell (kompetansesenter for skoleverket og kulturlivet).
Desentralisert virksomhet (undervisning på skolene i bydelene og i spesialbygg med gode fasiliteter).
Lave skolepengesatser, familiemoderasjon og friplassordninger.
TKKs grunnlagsfilosofi, og de verdier skolen søker å fremme er: 
deltagelse 
tilhørighet 
engasjement 
opplevelse 
kvalitet.

Ved TKK er samspill i ulike grupperinger en høyt prioritert aktivitet. Samspill i denne sammenheng er alt fra flerhendig piano, klassiske kammerensembler til varierte bandkonsept. En annen prioritert aktivitet er opptredener i form av forestillinger, utstillinger og konserter. Det kan være kulturinnslag i forbindelse med møter/konferanser; månedens bilde på Rådhuset eller det faste kunstneriske innslaget ved bystyremøtene. Årlig har TKKs elever ca 300 offentlige opptredener. Konserter/ forestillinger/ utstillinger betraktes som «hjertet» i TKKs virksomhet.

Rektorer ved skolen
Kåre Opdal (1972 – 1994) ble ansatt allerede i 1972 for å forberede oppstart av TKM i 1973
Vidar Hjemås (1994 – 2017)

Referanser

Eksterne lenker
 Trondheim kommunale kulturskole
Trondhjems Musikskoles private arkiv finnes ved NTNU Universitetsbiblioteket 

Kultur i Trondheim
Kulturskoler
Utdanning i Trondheim
Rick Zumwalt

Richard Lee «Rick» Zumwalt, Jr. (født 24. september 1951, død 19. mars 2003 i Desert Hot Springs i Riverside County i California) var en profesjonell utøver innen håndbak, der han også ble verdensmester. Han var også skuespiller, mest kjent fra rollen som Bob «Bull» Hurley i Sylvester Stallone-filmen Over the Top fra 1987.

Zumwalt hadde mindre roller i flere filmer. Presidio i 1988. I 1990 var han med i en episode av TV-serien Night Court. Han hadde også rollen som «Judge Mental» i fjernsynsshowet Pictionary for barn fra 1989.

De siste årene arbeidet Zumwalt med å hjelpe rusavhengige. Han hadde en datter og en sønn.

Referanser

Eksterne lenker 
 Biography Kort biografi (engelsk)
 

Sportsutøvere fra USA
Skuespillere fra USA
Håndbakutøvere
Personer fra Riverside County i California
Orerønningen ungdomsskole

Orerønningen ungdomsskole er en ungdomsskole i Horten i Vestfold. Skolen er én av Horten kommunes tre ungdomsskoler, og har omtrent 260 elever. Skolen åpnet i 1974 og påbygget og renovert i 2002-2004.

Skolen har 3 eller 4 klasser på hvert trinn avhengig av kullenes størrelse. Elevene på Orerønningen kommer i all hovedsak fra barneskolene Fagerheim, Nordskogen og Lillås..  

Skolen fikk ny kontoravdeling med personalrom og arbeidsplasser for lærerne, pluss ny avdeling for de praktiske fagene kunst & håndverk og heimkunnskap. 

Orerønningen har en avdeling F som gir et helhetlig spesialpedagogisk tilbud til elever fra hele kommunen.

Referanser

Skoler i Horten
Ungdomsskoler i Vestfold og Telemark
Utdanningsinstitusjoner etablert i 1974
Ekeberg skole (Holmestrand)

Ekeberg skole er en barneskole i Holmestrand kommune i Vestfold. Skolen har i 2018/2019 omtrent 360 elever. Skolen ligger to kilometer vest for sentrum, på platået over Holmestrandsfjellet inntil Fylkesvei 315.

Skolen har vært utvidet i flere omganger på grunn av generell befolkningsvekst og nedleggelse av Gausetangen skole i Holmestrand sentrum i 2011. På grunn av det siste går nå alle barn som bor «under fjellet» på Ekeberg skole. Siste utvidelse var ved skolestart i 2015, da skolen fikk ny flerbrukshall med tilhørende garderobeanlegg og utstyrslager. Den nyeste og eldre delen forbindes av en gangbro fra biblioteket, der arealet under er en gangvei mellom to lekeområder. Flerbruksallen tilsvarer to gymsaler (20 x 36 m), har uttrekkbar tribuner, og er tilrettelagt for tennis, turn, basket og volleyball.

I 2014 ble SFO-delen nærmest hovedinngangen til skoleområdet opprustet og fikk et nytt tilbygg.

Referanser 

Skoler i Holmestrand
Barneskoler i Vestfold og Telemark
Botne skole

Botne skole er en barneskole på Gullhaug i Holmestrand kommune i Vestfold. Skolen er bygget i 1969. Den fikk ny kunst- og håndverksavdeling i 2003 og ble sist påbygd for 1.-3. trinn i 2012. Den siste påbyggingen skjedde fordi Botne skole og Hillestad skole skulle slå seg sammen. Derfor trengte de større plass, til å ta imot de 130 nye elevene.

Referanser

Skoler i Holmestrand
Barneskoler i Vestfold og Telemark
Utdanningsinstitusjoner etablert i 1970